पाएं अपने शहर की ताज़ा ख़बरें और फ्री ई-पेपरडाउनलोड करें
आफतकाल का लाभ उठाने वाले ठगों पर जिला प्रशासन ने शिकंजा कसा है। शहर के कनौदी इलाके में संचालित इमरजेंसी नर्सिंग होम में मरीज को जबरन रोककर अधिक रुपए मांगने की सूचना पर गुरुवार को डीएम के निर्देश पर त्वरित कार्रवाई करते हुए एसडीएम एवं सिविल सर्जन नर्सिंग होम पर छापेमारी की। जिला प्रशासन की इस कार्रवाई से निजी नर्सिंग होम के संचालकों में खलबली मच गई। दरअसल, कल्पा ओपी क्षेत्र के धुरियारी गांव का मुकेश कुमार का पांच वर्षीय भतीजा छत से गिरकर जख्मी हो गया था। परिजन उसे गंभीर हालत में इमरजेंसी नर्सिंग होम में भर्ती कराए। मुकेश का कहना है कि पहले दिन इलाज के नाम पर 10 हजार रुपए जमा कराया गया। इलाज के बाद उसके भतीजे की स्थिति में सुधार हो गया। अस्पताल वाले जबरन दो दिन और रोकने की बात करने लगे। लगातार अनुरोध करने के बाद भी अस्पताल वाले मरीज को छोड़ने को तैयार नहीं हुए। जब परिजन दबाव बनाने लगे तो अस्पताल वाले 14 हजार रुपए की मांग करने लगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn